Dave McPherson

**David «Dave» McPherson** (født 28. januar 1964 i Paisley) er en skotsk tidligere fotballspiller og senere trener som spilte forsvar i sin aktive karriere. Han er mest kjent for sine perioder hos Rangers FC og Heart of Midlothian FC, men var også en del av Skottlands tropp i VM i fotball 1990 og EM i fotball 1992.

## Klubbkarrière
McPherson begynte sin fotballkarriere med amatørfotball hos Gartcosh United før han startet sin profesjonelle karriere hos Rangers FC i 1980. Han fikk kamper på førstelaget i slutten av tenårene og i 1983 etablerte han seg fast både på førstelaget og Skottland U-21. Hans første opphold i Rangers var preget av klubbens moderate resultater både i serie og cupsammenheng, men han var med på å vinne seriemesterskapet i 1986/1987-sesongen samt Scottish League Cup i 1983/1984-sesongen og 1984/1985-sesongen.

Da Graeme Souness ble utnevnt til ny manager i Rangers i april 1986 satte han igang en form for omveltning som omfattet større signeringer fra engelske klubber. Dette gjorde at McPherson ble vurdert overflødig og derfor ble solgt til Heart of Midlothian FC på en overgangssum verdt 325 000 pund i 1987. Hos Hearts etablerte han seg umiddelbart på førstelaget og bidro med sitt til at klubben endte med høye tabellplasseringer i sesongene som fulgte. Som følge av dette ble han omsider lagkaptein på både klubblaget og landslaget. På grunn av økonomiske vanskeligheter ble klubben tvunget til å selge unna spillere, og med McPherson som en av sine høyst vurderte, solgte Hearts ham tilbake til Rangers i 1992 for 1,2 millioner pund.

Hans andre opphold i Rangers ble sportslig sett mer vellykket enn det første, og etter å ha fått tillit av klubbens nye manager Walter Smith hjalp han laget med å vinne serien, cupen og ligacupen i 1992/1993-sesongen, samt serien og cupen i 1993/1994-sesongen. Til tross for sportslig suksess ble McPherson deretter oversett i Rangers og satt på benken da Smith hentet inn spillere som kunne spille i hans posisjon, i sammenheng med at han var direkte involvert i at Rangers tapte cupfinalen i 1994 mot Dundee United FC (0–1) med et uheldig tilbakespill. 

Høsten 1994 gikk McPherson tilbake til Hearts i en overgang verdt 2 millioner pund, og hvor landslagskollega Alan McLaren gikk motsatt vei som en del av avtalen mellom de to klubbene. I sin andre periode hos Hearts fikk han også oppgaven med på å trene opp klubbens unge forsvarstalenter som Paul Ritchie og Gary Locke. Han var også med på å hjelpe klubben til sitt første trofé på 36 år da de vant cupen i 1997/1998-sesongen. Sommeren 1999 valgte han å trappe ned karrieren, og skrev under på en kontrakt med den australske klubben Carlton Soccer Club.

## Landslagskarriere
McPherson fikk sin landslagsdebut for  i en kamp mot  den 27. april 1989 (2–1). Han ble til tross for sine få spredte kamper på landslaget tatt ut i troppen til det påfølgende verdensmesterskapet i Italia av landslagstrener Andy Roxburgh, hvor han spilte alle de tre gruppespillkampene mot  (0–1),  (2–1) og  (0–1).

Han spilte i alle unntatt én EM-kvalifiseringskamp og ble deretter tatt ut i troppen til EM i fotball 1992 i Sverige, hvor Skottland og McPherson møtte  (0–1),  (0–2) og  (3–0) i gruppespillet. Etter dette sluttspillet fikk McPherson færre landskamper, og etter at Skottland tapte 0–5 borte mot  under en VM-kvalifiseringskamp i april 1993 ble McPherson og flere andre eldre spillere droppet fra landslaget etter press fra den hjemlige pressen. Han endte derfor med 27 landskamper for Skottland.

## Trenerkarriere
På sommeren 2001 ble McPherson ansatt som spillende assisterende manager for Greenock Morton, som da var under ledelse av Peter Cormack. Da Cormack forlot klubben i mars 2002 tok McPherson over rollen som spillende manager, men fikk kun sitte i jobben i 13 seriekamper da han noe overraskende ble sparket i november samme år og erstattet av John McCormack.

## Meritter
;Rangers
* **[[Scottish Premier League]] (3):** 1986/1987, 1992/1993, 1993/1994
* **[[Scottish Cup]] (2):** 1992/1993, 1993/1994
* **[[Scottish League Cup]] (3):** 1983/1984, 1984/1985, 1992/1993

;Heart of Midlothian
* **[[Scottish Cup]] (3):** 1997/1998

## Referanser


## Eksterne lenker
* 
*  Footballdatabase.eu – Player, Dave McPherson
*  National-football-teams.com – McPherson, Dave – Spillerprofil